Volodimir Zelenski

Volodimir Oleksandroviç Zelenski (Ukrainisht: Володимир Олександрович Зеленський, lindi më 25 janar 1978) është komedian dhe politikan ukrainas i cili shërben si Presidenti i 6-të i Ukrainës që nga 20 maji 2019.

Para karrierës së tij politike, ai mori një diplomë në drejtësi dhe krijoi një kompani prodhimi, Kvartal 95, e cila prodhon filma, karikatura dhe shfaqje televizive komedi, përfshirë Shërbëtorin e Popullit, në të cilën Zelenski luajti rolin e Presidentit të Ukrainës. Seriali u transmetua nga viti 2015 deri më 2019. Para se të hynte në politikë, ai ishte një komedian, aktor, skenarist, producent filmi dhe regjisor.

Një parti politike që mban të njëjtin emër si shfaqja televizive u krijua në mars 2018 nga punonjësit e Kvartal 95. Zelenski njoftoi kandidaturën e tij për zgjedhjet presidenciale të Ukrainës 2019 në mbrëmjen e 31 dhjetorit 2018, së bashku me fjalimin e Vitit të Ri të presidentit Petro Poroshenko në kanalin televiziv 1+1. Në atë kohë, Zelenski kishte qenë tashmë një nga personat kryesorë në sondazhet e opinioneve për zgjedhjet. Zelenski fitoi zgjedhjet me 73.2% të votave në raundin e dytë, duke mundur Poroshenko.

Jeta e hershme
Zelensky lindi më 25 janar 1978 në Kryvyi Rih, RSS Ukraina, Bashkimi Sovjetik nga prindër hebrenj.Jewish comic who plays Ukraine president on TV leads Ukraine’s presidential race Gjyshi i tij, Semyon (Simon) Ivanoviç Zelenski, shërbeu në Ushtrinë e Kuqe gjatë Luftës së Dytë Botërore; Babai dhe tre vëllezërit e Semyon u vranë në Holokaust. Babai i Volodimirit, Oleksandr Zelenski, është profesor dhe shef i Departamentit të Kibernetikës dhe Hardware të Kompjuterit në Institutin Ekonomik të Kryvyi Rih; nëna e tij, Rymma Zelenska, dikur punonte si inxhiniere. Para fillimit të shkollës fillore, ai jetoi për katër vjet në Mongoli në qytetin Erdenet ku punonte babai i tij. Në moshën 16 vjeç, ai kaloi TOEFL dhe mori një bursë arsimi për të studiuar në Izrael, por babai i tij nuk e lejoi të studionte atje.

Zelensky fitoi një diplomë juridike nga Instituti Ekonomik Kryvyi Rih, atëherë një departament i Universitetit Kombëtar Ekonomik të Kievit dhe tani pjesë e Universitetit Kombëtar Kryvyi Rih, por nuk ka punuar profesionalisht në fushën ligjore. Ai flet ukrainisht, rusisht dhe anglisht.

Jeta personale
Në shtator 2003, Zelenski u martua me Olena Kiyashko, me të cilën ka dy fëmijë.

Më 9 nëntor 2020, u njoftua se Zelenski doli pozitiv për COVID-19 dhe u shtrua në spital tre ditë më vonë. U njoftua më 23 nëntor se ai ishte shëruar plotësisht nga virusi.

Filmografia
parapamje|Premiera e filmit Unë, Ti, Ai, Ajo

 Filmat 
 Viti Titulli Roli 2009  Love in the Big City  Igor 2011  Office Romance. Our Time  Anatoly Efremovich Novoseltsev 2012  Love in the Big City 2  Igor 2012  Rzhevsky Versus Napoleon  Napoleon 2012  8 First Dates  Nikita Sokolov 2014  Love in Vegas Igor Zelensky 2015  8 New Dates   Nikita Andreevich Sokolov 2018  Unë, Ti, Ai, Ajo   Maksym Tkachenko

 Seritë dhe shfaqjet televizive 
 Viti Titulli Roli Shënimet 2006  Tantsi z zirkamy   si garues 2008–2012  Svaty   si producent 2015–2019  Shërbëtori i Popullit  Vasyl Petrovych Holoborodko 

 Referime 

Kategoria:Lindje 1978
Kategoria:Komedianë ukrainasë
Kategoria:Aktorë ukrainas
Kategoria:Producentë ukrainasë
Kategoria:Aktor-politikanë ukrainasë
Kategoria:Politikanë të Shërbëtorit të Popullit (parti politike)
Kategoria:Presidentë të Ukrainës
Kategoria:Volodimir Zelenski